На 30 март 1912 г. след обреда на кръщаването, крайцерът е спуснат на вода. Кръщаването става от генерал-инспектора на кавалерията фон Клейст, кръстил новия кораб „Зайдлиц“. Крайцерът получава името си в чест на генерала Фридрих Вилхелм фон Зайдлиц-Курцбах (1721 – 1773). Този кавалерийски генерал служи в армията на пруския крал Фридрих Велики и се отличава в битката при Росбах от 5 ноември 1757 г.